Lady Gaga

Lady Gaga (kodanikunimega Stefani Joanne Angelina Germanotta, sündinud 28. märtsil 1986 New Yorgis) on Ameerika helilooja ja laulja, hääleliigilt kontraalt.

Juba algaja lauljana esines Lady Gaga New Yorgi kesklinna klubides. Esialgu töötas Gaga eelkõige heliloojana. Oma häälega pälvis Gaga Akoni tähelepanu ja sellest sündis koostöö plaadifirmaga Kon Live Distribution.

Lady Gagal on ilmunud kuus albumit. Debüütalbum "The Fame" ilmus 2008. aasta augustis. Album kogus kiitust ja jõudis mitmes riigis edetabeli tippu. Albumi esimesed kaks singlit "Just Dance" ja "Poker Face" on rahvusvahelised esikohahitid. Teine stuudioalbum "The Fame Monster" ilmus 2009. aasta novembris. Sealt pärit singel "Bad Romance" on samuti edetabelite tippe vallutanud. Kolmas album on "Born This Way". Gaga tegi 2014. aastal koostööd džässilegendi Tony Bennettiga ning sündis album "Cheek To Cheek". Gaga neljas stuudioalbum kannab pealkirja "Artpop". Viies album "Joanne" avaldati 2016. aastal. Gaga kuues album tuli välja 29. mail 2020 ning kannab pealkirja "Chromatica". 2021. aasta oktoobris ilmus Gagal koos Bennettiga teine album "Love for Sale". 2025. aasta märtsis ilmus Gaga seitsmes album "Mayhem" singliga "Abracadabra".

Gaga on peale laulmise ka näidelnud. Tema filmidebüüt oli 2013. aasta filmis "Machete Kills", kus ta mängis La Chameleóni. Kiitmist sai tema näitlemine seriaalis "American Horror Story". Gaga ilmus seriaali viiendas hooajas, kus ta kehastas Elizabeth Johnsonit, kes oli vampiir Hotel Cortezis. Sarja kuuendas hooajas mängis ta Scáthachi. 2018. aastal linastus film "Täht on sündinud" ("A Star Is Born"), kus Gaga mängis peategelast Allyt. 2021. aasta novembris linastus film "Gucci tragöödia" ("House of Gucci"), kus Gaga mängis Patrizia Reggianit. Veel mängis ta Harley Quinni filmis "Joker: Folie à Deux", mis linastus 2024. aasta sügisel.

 Elukäik 
 1986–2004. Lapsepõlv ja haridus 
Stefani sündis 1986. aasta 28. märtsil New Yorgis. Ta on itaalia päritolu internetiettevõtja Josephi ja filantroobi Cynthia Germanotta (sündinud nimega Cynthia Bissett) vanim laps. Tal on õde Natali (sündinud 1992), kes õppis moodi. Gaga on öelnud, et kuigi tema vanemad olid üsna jõukad, pärinesid mõlemad siiski alamkeskklassist. Mõlemad vanemad töötasid väga palju ja olid kella kaheksast hommikul kuni kaheksani õhtul kodust väljas.

Gagat kasvatati katoliiklasena. Alates 11. eluaastast käis ta Püha Südame konvendi nimelises katoliiklikus tüdrukute erakoolis Manhattanil. Ta mängis paaris koolietenduses peaosa ja 2001. aastal õnnestus tal mängida teleseriaali "Sopranod" ühes jaos. Roll oli seal nii väike, et tiitrites tema nime kirjas ei ole.

Gaga mängis kuulmise järgi klaverit juba nelja-aastaselt ja kirjutas esimese klaveriballaadi 13-aastaselt.

17-aastaselt võeti ta ennetähtaegselt vastu New Yorgi ülikooli Tischi kunstide kooli. Seal õppis ta muusikat ja täiustas laulukirjutamise oskusi. Lisaks kirjutas ta esseesid ja referaate kunsti, religiooni, poliitika ja teiste sotsiaalsete teemade kohta. Tema väitekiri käsitles popartiste Spencer Tunickit ja Damien Hirsti.

Teise kursuse lõpus otsustas ta õpingud pooleli jätta ja keskenduda muusikale. Enda sõnul jättis ta vanemad maha, otsis kõige odavama üürikorteri ja sõitis itta, lootes, et keegi vaevub teda kuulama. Isa maksis tema korteri aastaüüri ära tingimusel, et kui soolokarjäärist asja ei saa, läheb tüdruk Tischi kooli tagasi.

 2005–2007. Karjääri algusaastad 
Kui Gaga oli 19-aastane, kuulis Island Def Ham Music Groupi esimees ja tegevdirektor L. A. Reid oma kontorist koridori lõpus laulnud Gagat ja allkirjastas seejärel temaga plaadilepingu. Kolme kuu pärast aga koostöö lõpetati ning hiljem nimetas Reid Gagast loobumist oma elu kõige suuremaks veaks. Samas ütles ta, et ei kahetse seda, sest muidu poleks Gaga saanud selleks, kes ta on. Sel ajal tutvustasid Gaga eelmised mänedžerid teda heliloojale ja produtsendile RedOne'ile, kellega Gaga koos töötama hakkas.

Gaga kolis vanematekodust välja ning hakkas esinema New Yorgi kesklinna klubides koos bändidega Mackin Pulsifer ja SGBand. Viimane on lühend nimest Stefani Germanotta Band.

Muusikaprodutsent Rob Fusari, kes aitas kirjutada Gagal mõned varasemad lood, võrdles Gaga häälestiili Freddie Mercury omaga. Fusari pani talle Queeni laulu "Radio Ga Ga" järgi hüüdnimeks Gaga. Stefani hakkas seda kasutama oma lavanimena ja sealt alates ongi ta tuntud kui Lady Gaga.

2007. aastal töötas Gaga koos Colleen Martini ehk Lady Starlightiga, kes aitas Gagal luua oma lavaisiksust. Paar hakkas esinema kesklinna klubides (Mercury Lounge, The Bitter End, Rockwood Music Hall jt). Nende esinemised olid tuntud nime all Lady Gaga and the Starlight Revue. 2007. aasta augustis kutsuti nad esinema Ameerika muusikafestivalile Lollapalooza. Nende esitussai palju positiivset vastukaja. Olles esialgu pööranud tähelepanu avangardsele elektroonilisele tantsumuusikale, leidis Gaga oma muusikalise niši, kui hakkas kokku sulatama popmeloodiaid ning David Bowiele ja Queenile omast glämmrokki.

Rob Fusari saatis Gagaga produtseeritud lood oma sõbrale, produtsendile ja plaadifirma juhatajale Vincent Herbertile. Herbert ja tema plaadifirma Streamline Records allkirjastasid Gagaga kohe plaadilepingu. Hiljem nimetas Gaga Herbertit meheks, kes ta avastas.

Olles varem töötanud Famous Music Publishingus laulukirjutaja õpilasena, jätkas Gaga seda tööd ettevõttes Sony/ATV, kui viimane Famous Music Publishingu ära ostis. Ta kirjutas laule Britney Spearsile ja teistele oma plaadifirma artistidele, kelle hulka kuulusid New Kids on the Block, Fergie ning Pussycat Dolls.

Sel ajal avastas Gaga vokaalsed oskused laulja ja helilooja Akon. Akon veenis Interscope Geffen A&M-i esimeest ja tegevdirektorit Jimmy Iovine'i koostama ühislepet, millega Gaga allkirjastaks plaadilepingu ka Akoni plaadifirmaga Kon Live Distribution.

Gaga jätkas koostööd RedOne'iga. Ta töötas temaga nädal aega stuudios, et saada valmis lood oma debüütalbumile. Nende esimene koos tehtud laul oli "Boys Boys Boys", mis oli inspireeritud Mötley Crüe laulust "Girls Girls Girls". Sellest koostööst sündisid rahvusvahelised hittsinglid "Just Dance" ja "Poker Face". Gaga tegi koostööd ka produtsendi ja helilooja Martin Kierszenbaumiga, kellega koos valmis neli lugu, sealhulgas singel "Eh, Eh (Nothing Else I Can Say)".

 2008–2011. "The Fame" ja "The Fame Monster" 
pisi|Lady Gaga "New Kids on the Blocki" turneel
2008. aastal kolis Gaga Los Angelesse, kus ta tegi tihedat koostööd oma plaadifirmaga, et lõpetada debüütalbum "The Fame". Ta moodustas kollektiivi Haus of Gaga, mis tegeles ta riietuse, lavakujunduse ja heliga.

Album "The Fame" tõusis esimeseks Austrias, Iirimaal, Kanadas, Saksamaal, Suurbritannias ja Šveitsis ning neljandaks Austraalias ja USA-s. 2009. aasta juuli seisuga oli albumit maailmas müüdud üle kolme miljoni eksemplari. Albumi esiksingel "Just Dance" anti välja 8. aprillil 2008 ning see jõudis edetabeli tippu kuues riigis: Austraalias, Kanadas, Hollandis, Iirimaal, Suurbritannias ja USA-s. Singel oli Grammy auhindade jagamisel üks nominente parima tantsumuusika salvestise kategoorias, kuid ei võitnud seda. Teine singel "Poker Face" ilmus 23. septembril 2008 ja see jõudis edetabelite tippu ligi kahekümnes riigis, sealhulgas kõikidel suurimatel muusikaturgudel. "Poker Face" oli Gaga teine järjestikune esikohasingel Billboard Hot 100 edetabelis 2009. aasta aprillis.

pisi|Lady Gaga oma turneel "The Fame Ball Tour" (2009)
Gaga esimene kontserditurnee peaesinejana oli 2009. aasta märtsis alanud "The Fame Ball Tour". Varem oli Gaga osalenud turneel koos Interscope'i popansambliga New Kids on the Block. Gaga avas ka Pussycat Dollsi turnee "The Doll Domination Tour" Suurbritannias ja Austraalias. Tema osalemine turneel võeti hästi vastu ja öeldi isegi, et Gaga ületas peaesineja Pussycat Dollsi. Samal ajal ilmus Gaga kolmanda rahvusvahelise singli "LoveGame" muusikavideo. Austraalia telekanal Network Ten keeldus seda eetrisse laskmast, põhjendades otsust sellega, et videos on kujutatud otsest seksuaalset materjali.

2009. aasta MTV muusikavideote auhinnagalal oli Gaga üheksa auhinna nominent. Need auhinnad olid aasta video, parima uue artisti, parima naisesineja video ja parima popvideo kategooria "Poker Face'i" video eest. "Paparazzi"  muusikavideo oli nomineeritud parima režii, parima montaaži, parimate eriefektide, parima operaatoritöö ja parima režii kategoorias. Gaga võitis parima uustulnuka auhinna ning "Paparazzi" võitis auhinna parima režii ja parimate eriefektide eest.

Hiljem esines ta meelelahutussaates "Saturday Night Live". Ta esitles koos Madonnaga osa tema singlist "Bad Romance".

Samal aastal oli ta Grammy nominent kolmes kategoorias: singel "Just Dance" parima tantsusalvestise kategoorias ning album "The Fame" aasta albumi ja elektroonilise tantsualbumi kategoorias. Neist võitis ta viimase.

Ameerika muusikaauhinna nominent oli ta neljas kategoorias: aasta esineja, aasta uustulnukas, pop-rokklauljatar ja pop-rokkalbum ("The Fame"). Ühtki nendest ta ei pälvinud.

Teismeliste valiku auhinna kandidaadiks nimetati ta kuues kategoorias: naisesineja, uustulnukas, kuulus tantsija, naisesineja album ("The Fame"), kaasahaarav laul ("Just Dance") ja singel ("Poker Face"). Ta pälvis neist ühe lauluga "Just Dance".

2009. aasta novembris teatas Gaga albumi "The Fame Monster" väljaandmisest. Album koosnes kaheksast laulust, mis räägivad kuulsuse pimedamast poolest, mida Gaga koges aastail 2008–2009, reisides üle maailma. "Bad Romance" oli selle esimene singel. See jõudis Suurbritannias, Kanadas ja Rootsis edetabeli tippu ning esikümnesse USA-s, Austraalias ja Iirimaal. Gaga teatas, et läheb oma teise albumiga turneele "The Monster Ball Tour".

2010. aastal šokeeris Gaga maailma, kui ta saabus MTV videomuusika auhinnagalale kleidis, mis oli valmistatud toorest lihast.

 Pärast 2011. aastat. "Born This Way" 

Lady Gaga teine stuudioalbum tuli välja 23. mail 2011. Albumi esiksinglina anti 11. veebruaril 2011 välja albumi nimilugu "Born This Way".

20. jaanuaril 2021 esitas ta Joe Bideni inauguratsioonitseremoonial Ameerika Ühendriikide hümni.

2025. aastal purustas Gaga maailmarekordi naissoost sooloartisti suurima publikuarvu poolest. Tema kontserti Brasiilias Copacabana rannas tulid vaatama rohkem kui kaks miljonit fänni.

 Diskograafia 

 Stuudioalbumid 
 Aasta Album Koht edetabelis Müük Saavutused2008 "The Fame"
Ilmus 19. augustil 2008
Streamline, Kon Live, Cherrytree, Interscope
Vormingud: LP, CD, allalaaditav, USB 2  3  1  2  1  1  1  1  1Maailm: 12 000 000
 3 937 000
 315 000
 177 960
 1 647 000US: 3 × plaatina
AUS: 3 × plaatina
CAN: 7 × plaatina
FRA: 2 × plaatina
GER: 9 × kuld
IRE: 9 × plaatina
NZ: 5 × plaatina
SWI: 4 × plaatina
UK: 4 × plaatina2011 "Born This Way"
Ilmus 23. mail 2011
Streamline, Kon Live, Interscope 1  1  1  1  1  1  1  1  1Maailm: 5 000 0002013 "Artpop"
Ilmus 11. novembril 2013
Streamline, Kon Live, Interscope
Vormingud: CD, allalaaditav –  –  –  –  –  –  –  –  –2016"Joanne"2020"Chromatica"2025"Mayhem"

 EP-d 
 Aasta Album Koht edetabelis Müük Tiitlid     2009 "The Cherrytree Sessions"
Ilmus 3. veebruaril 2009
Streamline, Kon Live, Cherrytree, Interscope
Vormingud: CD, allalaaditav –  –  –  –  9 000  "Hitmixes"
Ilmus 25. augustil 2009
Streamline, Kon Live, Cherrytree, Interscope
Vormingud: CD –  –  8  –    "The Fame Monster"
Ilmus 18. novembril 2009
Streamline, Kon Live, Cherrytree, Interscope
Vormingud: EP, CD, allalaaditav, USB 5  1  6  13 1 349 000
 177 122US: plaatina
AUS: 3× plaatina"–" tähistab seda, et singel ei jõudnud selles riigis edetabelisse.

 Singlid 
AastaSingelEdetabeli tippkohtTiitlidAlbum          2008 "Just Dance" koos Colby O'Donisega 1  1  1  14  10  1  1  3  3  1  4× plaatina
  3× plaatina
  6× plaatina
  kuld
  plaatina
  2× plaatina
  plaatina"The Fame" "Poker Face" 1  1  1  1  1  1  1  1  1  1  4× plaatina
  6× plaatina
  8× plaatina
  2× plaatina
  2× plaatina
  3× plaatina
  plaatina2009 "Eh, Eh (Nothing Else I Can Say)" –  15  68  7  –  –  12  9  2  –  kuld
  plaatina "LoveGame" 9  4  2  5  7  30  5  12  12  19  plaatina
  plaatina
  2× plaatina
  kuld "Paparazzi" 2  2  3  6  1  4  4  5  37  4  plaatina
  2× plaatina
  kuld
  kuld
  kuld
  kuld "Bad Romance" 1  2  1  –  1  1  11  2  1  1  3× plaatina
  plaatina
  7× plaatina
  plaatina
  plaatina
  plaatina
  plaatina"The Fame Monster"2010 "Telephone" koos Beyoncéga 1  24  14  –  3  26  –  –  33  30  2× plaatina
  3× plaatina
  kuld
  plaatina
  kuld "Alejandro" 1  2  2  4  3  2  3  11  3  7  plaatina
  plaatina
  kuld
  plaatina2011 "Born This Way" 1  1  1  1  2  1  1  1  1  3  2× plaatina
  kuld
  plaatina
  plaatina"Born This Way" "Judas" 34  10  6  8  9  23  4  12  8  8  kuld "The Edge of Glory" –  3  11  3  7  3  10  3  10  6"–" tähistab seda, et singel ei jõudnud selles riigis edetabelisse või selle kohta pole teavet.

 Turneed 
 "The Fame Ball Tour" (2009)
 "The Monster Ball Tour" (2009–2011)
 "Born This Way Ball" (2012–2013)
 "ArtRave: The Artpop Ball" (2014)
 "Ballroom"
 "Cheek to Cheek Tour" (koos Tony Bennettiga) (2014–2015)
 "Dive Bar Tour" (2016)
 "Lady Gaga Live at Roseland"
 "Joanne World Tour" (2017–2018)
 "Lady Gaga Enigma" (2018–2019)
 "The Chromatica Ball Tour" (2022)
 "Lady Gaga Jazz & Piano" (2019–2024)
 "The Mayhem Ball" (2025–)

 Viited 

 Välislingid 

 Koduleht
 Koduleht Myspace'is
 Austraalia koduleht
 Brasiilia koduleht
 Lady Gaga Twitteris (inglise keeles)
 Lady Gaga Facebookis (inglise keeles)
 Lady Gaga laulude sõnad (inglise keeles)
 Lady Gaga Youtube'i kanal (inglise keeles)
 Lady Gaga kohtus fännidega

Kategooria:Ameerika Ühendriikide lauljad

Kategooria:Sündinud 1986